Owain Gwilym

Actor a chyflwynydd Cymraeg o Lanfairpwll, Ynys Môn yw Owain Gwilym (ganwyd 1970) a fu'n portreadu'r cymeriad poblogaidd "Jabas Jones" mewn cyfresi a ffilmiau cynnar ar S4C. Bu hefyd yn darlledu ar BBC Radio Cymru ar gyfresi fel Y Lein Hwyr ac wedyn ei raglen ei hun, yn ogystal â chyflwyno rhaglenni plant ar S4C a darllediadau byw o Eisteddfod yr Urdd.

 Gyrfa 
Disgybl 17 oed yn Ysgol Gyfun David Hughes, Porthaethwy oedd Owain pan gafodd ei ddewis i bortreadu'r cymeriad eiconig a golygus  "Jabas Jones" gan Ffilmiau Eryri ym 1987. Ei bynciau addysgol oedd Cymraeg, Celf a Dylunio a Thechnoleg. Cyn hynny, bu'n dosbarthu papurau newydd bob haf ym mhentref Llanfairpwll, ar Ynys Môn.

Fe'i magwyd yn Madryn, Cae Cnyciog, Llanfairpwll, a dilynodd gwrs Cyfryngau yng Ngholeg Technegol Bangor.

Sefydlwyd "Clwb Edmygwyr Owain Gwilym" yn sgil ei ran yn y gyfres Jabas.

Bu hefyd yn canu gyda'r grŵp Mojo gan ryddhau 2 gaset.

Erbyn 2013, roedd Owain yn gweithio fel Plymwr ac yn byw yn Nefyn.

 Cynyrchiadau 

 Teledu a Ffilm 

 Jabas (1987-1990)
 Cwis Pop (1989) - gwestai
 Jabas Jones (ffilm) (1990)
 Traed Mewn Cyffion (1991)
 Anifail o Beth (1991) - cyflwynydd
 'Steddfod! 'Steddfod!
 Lle A'th Pawb? (2013) - gwestai

 Theatr 

 Jac a'r Jereniym (Cwmni Whare Teg)
 Robin ap Croeso (Cwmni Whare Teg)
Cyfeiriadau

Categori:Actorion o Gymru
Categori:Pobl o Ynys Môn
Categori:Genedigaethau 1970